Document ID: 32013R0280

KOMISIJAS REGULA (ES) Nr. 280/2013
(2013. gada 22. marts),
ar ko izdara grozījumus Regulā (EK) Nr. 62/2006 par savstarpējas izmantojamības tehnisko specifikāciju attiecībā uz Eiropas parasto dzelzceļu sistēmas kravas pārvadājumu telemātikas lietojumprogrammu apakšsistēmu
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2008. gada 17. jūnija Direktīvu 2008/57/EK par dzelzceļa sistēmas savstarpēju izmantojamību Kopienā (1) un jo īpaši tās 6. panta 1. punktu,
tā kā:
(1)
Komisijas 2005. gada 23. decembra Regulas (EK) Nr. 62/2006 par savstarpējas izmantojamības tehnisko specifikāciju attiecībā uz Eiropas parasto dzelzceļu sistēmas kravas pārvadājumu telemātikas lietojumprogrammu apakšsistēmu (2) 4.b pantā paredzēts, ka Eiropas Dzelzceļa aģentūrai ir pienākums atjaunināt Regulas (EK) Nr. 62/2006 A pielikumā minētos dokumentus, pamatojoties uz izmaiņu pieprasījumiem, kas apstiprināti līdz 2012. gada 13. maijam.
(2)
Komisija ir saņēmusi Eiropas Dzelzceļa aģentūras 2012. gada 24. jūlija Rekomendāciju ERA/REC/06a-2012/INT atjaunināt Regulas (EK) Nr. 62/2006 A pielikumu, lai atsauktos uz tehniskiem dokumentiem, kas grozīti saskaņā ar izmaiņu pārvaldības procesu (“galīgā bāzlīnija 5.2.”).
(3)
Tādēļ būtu attiecīgi jāgroza Regula (EK) Nr. 62/2006.
(4)
Šajā regulā paredzētie pasākumi ir saskaņā ar atzinumu, ko sniegusi ar Direktīvas 2008/57/EK 29. panta 1. punktu izveidotā komiteja,
IR PIEŅĒMUSI ŠO REGULU.
1. pants
Regulas (EK) Nr. 62/2006 A pielikumu aizstāj ar šīs regulas pielikumu.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2013. gada 22. martā

Labels: 12
7
8
15